**Obvezni elementi za Digitalni repozitorij Sveučilišta u Zadru (koje mora sadržavati svaki završni i diplomski rad):**

* Naslov rada na hrvatskom i engleskom jeziku\*
* Ime mentora (i komentora ako ga ima)
* Naziv ustanove koja je dodijelila akademski stupanj
* Naziv odjela i odsjeka
* Naziv studijskog programa (i smjera ako ga ima)
* Kratki sažetak rada (abstract) na hrvatskom i engleskom jeziku\*
* Ključne riječi na hrvatskom i engleskom jeziku\*

\*Ako je rad pisan nekim stranim jezikom osim engleskim, uz kratki sažetak i ključne riječi na jeziku na kojem je pisan, rad mora sadržavati i prijevode naslova, kratkog sažetka te ključnih riječi na hrvatski i na engleski jezik. Prijevodi naslova, sažetka i ključnih riječi stavljaju se na kraj rada, nakon popisa literature.

Uz gore navedeno završni/diplomski rad mora sadržavati i Izjavu o akademskoj čestitosti čiji tekst se može preuzeti na mrežnim stranicama Sveučilišne knjižnice, Ureda za preddiplomske i diplomske studije te na mrežnim stranicama odjela uz upute o izradi završnih/diplomskih radova. Izjava o akademskoj čestitosti ulaže se u rad na posebnu stranicu, neposredno nakon naslovnice (nepotpisana inačica).